ACHT DO CHUR SUIME ÁIRITHE AS AN bPRÍOMH-CHISTE CHUN SEIRBHÍSE NA BLIANA DAR CRÍOCH AN tAONÚ LÁ TRÍOCHAD DE MHÁRTA MÍLE NAOI gCÉAD CAOGA A CEATHAIR. [31ú Iúil, 1953.]
ACHTAÍTEAR AG AN OIREACHTAS MAR LEANAS :—
[EN]
£38,905,250 d'eisiúint as an bPríomh-Chiste i gcóir seirbhíse na bliana dár críoch an 31ú Márta, 1954.
1. —Féadfaidh an tAire Arigeadais suim Tríocha agus Ocht Milliún, Naoi gCéad agus Cúig Mhíle, Dhá Chéad agus Caoga Punt d'eisiúint as an bPríomh-Chiste agus í a chur chun slánuithe an tsoláthair a deonadh i gcóir seirbhíse na bliana dár críoch an taonú lá tríochad de Mhárta míle naoi gcéad caoga a ceathair.
[EN]
Cumhacht don Aire Airgeadais chun suim nach mó ná £38,905,250 d'fháil ar iasacht.
2. —(1) Féadfaidh an tAire Airgeadais aon tsuim nó suimeanna nach mó san iomlán ná Tríocha agus Ocht Milliún, Naoi gCéad agus Cúig Mhíle, Dhá Chéad agus Caoga Punt d'fháil ar iasacht ó dhuine ar bith agus féadfaidh Banc na hÉireann an céanna d'airleacan chun an Aire Airgeadais agus, chun an céanna d'fháil ar iasacht, féadfaidh an tAire Airgeadais urrúis ar bith a chruthnú agus d'eisiúint agus iad faoi pé ráta úis agus fós faoi réir pé coinníoll i dtaobh aisíoca nó fuascailte nó eile is oiriúnach leis.
[EN]
(2) Is ar an bPríomh-Chiste nó a thoradh fáis a bheas muirear príomhshuime agus úis aon urrús a heiseofar faoin Acht seo agus muirear na gcostas faoina raghfar i dtaobh na hurrúis sin d'eisiúint.
[EN]
(3) Aon airgead a cruinneofar trí urrúis a heiseofar faoin Acht seo, cuirfear chun creidiúnais do chuntas an Stát-Chiste é agus beidh sé ina chuid den Phríomh-Chiste agus beidh sé ar fáil in aon tslí ina mbeidh an Príomh-Chiste ar fáil.